VS002123
Datum: 2001-09-12T02:00:00.000+02:00
datum_sodbe_i_stopnje: 2008-05-16T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice
fischer: hudi primeri
odskodnina: 45.000,00 EUR
opombe: II Ips 693/2009 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 15 do 20 let

Osnovnošolka, kasneje dijakinja.

## Škodni dogodek

Prometna nesreča.

## Poškodba

Zdrobljen zlom leve sklepne ponvice levega kolčnega sklepa, zlom zgornjega kraka leve sramnice, dvojni zlom spodnjega kraka leve sramnice in udarnina nosu.

## Telesne bolečine

16.000,00 EUR Hude 3 dni, občasne hude 1 teden, trajne zmerne 2 tedna, občasne zmerne 3 do 4 mesece, občasne lažje vse do zaključka zdravljenja t.j. do 20.11.2002. Lažje do zmerne bo trpela tudi v bodoče pri daljši hoji, daljšem sedenju ter pri ležanju na levem boku.

#### Ambulantno zdravljenje

15x specialistični pregled, številni pregledi pri osebnem zdravniku.

#### Rehabilitacija

Fizioterapija, razgibalne vaje.

#### Nevšečnosti med zdravljenjem

1 mesec, infuzija, jemanje analgetikov, namestitev in odstranitev skeletne trakcije, 28x RTG slikanje, preiskava z računalniško tomografijo, 4 do 5 mesecev uporaba bergel.

## Strah

3.000,00 EUR Kratkotrajni in intenziven primarni strah ob samem dogodku. Močan sekundarni strah 1 mesec, ki je prešel v zmernega in trajal 4 mesece.

## Zmanjšanje življenjske aktivnosti

24.500,00 EUR Vsled poškodbe kolka ima tožnica težave pri daljši hoji (predvsem po trdi podlagi), pri hoji po neravnem terenu, opustila je hokej, nogomet in tek, mora nositi posebne vložke v čevljih, težje dalj časa sedi, ima težave pri ležanju na levem boku. Ostala ji je manjša prikrajšava leve noge za 1 cm, omejena gibljivost v kolčnem sklepu ter atrofija mišic levega stegna. Zaradi zdrobljenega zloma je pri tožnici v levem kolčnem sklepu dolgoročno z veliko verjetnostjo pričakovati zgodnejši degenerativni proces v smislu posttravmatske artroze.

## Skaženost

1.500,00 EUR Okrajšava ene noge za 1 cm, ki ima (brez posebnega obuvala oziroma vložka v čevlju) za posledico šepanje. Brazgotine po sanaciji poškodbe zaradi operativnih posegov v predelu kolena in levega stegna.

---

ZOR člen 200, 203